Downloaded from YTS.MX
911 รับแจ้งเหตุ มีเหตุฉุกเฉินอะไรคะ
Official YIFY movies site: YTS.MX
ผมกับครอบครัวทดลองสร้างจานบิน
มันไม่ควรจะบินขึ้นฟ้า
แต่มันบินขึ้นไปแล้ว!
เหตุการณ์ที่กำลังเกิดขึ้นอยู่นี้ เป็นเหตุการณ์ที่แปลกประหลาดมากๆ ค่ะ
มันคือยูเอฟโอทำเองที่บ้าน ซึ่งบินได้โดยใช้ฮีเลียม
มันบ้าอะไรเนี่ย ไอ้นี่มันคืออะไร
สิ่งแรกที่ผมคิดคือ
"ล้อกันเล่นใช่ไหม"
มันสามารถบินขึ้นสูงได้ถึง 3,000 เมตร
มันพิลึกมากจนเราอยากหัวเราะ
โอเค แล้วมีอะไรคะ
แต่แล้วจู่ๆ เรื่องก็จริงจังขึ้นมา
ผมคิดว่าลูกวัยห้าขวบของผมอยู่ข้างใน
ลูกบินขึ้นไปแล้ว!
ที่ผ่านมาเคยมีสถานการณ์แบบนี้ไหม
ผมว่าเด็กคนนั้นได้บินสนุกเลยละ
ไอ้ชิบเป๋ง
พระเจ้าช่วย
สายแรกที่โทรเข้ามาทางช่องสกายไนน์ มาจากบ้านของครอบครัวนั้นค่ะ
ก็ตรงแนวบ้านฮีนี่ดีค่ะ
- สาม สอง หนึ่ง - สอง หนึ่ง
ผมแค่อยากทำโปรเจกต์สนุกๆ ให้ลูกๆ
มายูมิ! คุณไม่ได้ผูกเชือกเอาไว้!
แต่ถ้าเกิดการทดลองงี่เง่าของผมทำลูกตายล่ะ
ความจริงมันรับได้ยากมาก
เราทำอะไรลงไป
เป็นเหมือนกับหนังเรื่อง "ปู่ซ่าบ้าพลัง" แต่แนวสยองเลยค่ะ
ผมคิดยังไงก็ไม่เข้าใจเลย มันเหมือนนิยายวิทยาศาสตร์งั้นเลย
สื่อเริ่มรุมขุดคุ้ยอดีต
บ้านฮีนี่เป็นใคร
พวกเขาบ้ามาก พวกเขาระห่ำ
เราเพิ่งได้รับการยืนยันว่าครอบครัวนี้
เคยออกรายการเรียลลิตี้เมื่อปีที่แล้ว
ดูคุณสิ
ครอบครัวนี้เพี้ยน พ่อก็ควรถูกจับขังคุก
ตั้งใจฟังเสียงของผมนะ
คำขวัญที่สำนักงานนายอำเภอคือ "ถ้าโกหก เตรียมตัวตาย"
เราขอจบแค่นี้นะครับ
ช่างแม่งพวกนั้น นี่เป็นครอบครัวที่รักกันแน่นแฟ้น
อยู่ที่ 30 เมตรแล้วครับ
ทุกคนนึกว่าพอบอลลูนลงถึงพื้น
ทุกอย่างจะจบเสียที
มันควรจะเป็นแค่โปรเจกต์สนุกๆ
แต่มันเป็นแค่จุดเริ่มต้นเท่านั้น
(อภิมหาวายป่วง)
(บอลลูนบอย)
ในปี 2009 เราอาศัยอยู่ที่รัฐโคโลราโด ย้ายไปอยู่ที่นั่นจากรัฐแคลิฟอร์เนีย
เราอยากไล่ตามพายุทอร์นาโด และทำโปรเจกต์ค้นคว้าทางวิทยาศาสตร์
ผมมีแพชชั่น ชอบสิ่งที่ยังต้องค้นหา
เริ่มแล้ว!
- ใช่! - ยินดีด้วย!
รู้สึกยังไง
ครอบครัวฮีนี่ของเราไม่เหมือนใครมาก
ใช่ ดูสิ!
ฟัลคอนอายุหกขวบ
- มีกรรไกรด้วย - เรียวแปดขวบ
- ที่ปอกสายไฟ - และแบรดฟอร์ดสิบขวบ
เราผจญภัยด้วยกัน สร้างผลงานด้วยกัน
เราชอบไล่ล่าหาความตื่นเต้น
เราอยู่กลางพายุเฮอร์ริเคนกุสตาฟ
แย่แล้ว โธ่
พ่อจะให้พวกเราค้นดู การทดลองทางวิทยาศาสตร์ในยูทูบเสมอ
ได้แล้ว
เพราะงั้นเราก็สนใจยูเอฟโอมาก
เราอยู่ตรงข้ามกับบ้านฮีนี่
และตั้งแต่แรกที่รู้จักกัน ริชาร์ดก็เป็นคนที่มีพลังเยอะ
เดินไปเดินมาอยู่ตลอด พูดเร็วเป็นต่อยหอย
แต่เขาฉลาดมาก
เขาสร้างได้ทุกอย่าง ประกอบเครื่องใช้ไฟฟ้าได้
ผมถามเขาตลอด "จบเอ็มไอทีรึไง"
หน้าต่างห้องนอนเราจะมองเห็นหลังบ้านฮีนี่
โอเค ดึงนี่ขึ้นมา
ครั้งนึงผมมองออกไปทางหน้าต่าง แล้วเห็นเขาทำโปรเจกต์อะไรสักอย่าง
ทำเหมือนครั้งก่อนเลย
มันดูเหมือนแผ่นดิสก์สีเงินมาก
- ได้ยัง - ได้แล้ว
ดึง
ริชาร์ดสามีฉัน อยากสร้างจานบิน มาตั้งแต่ปี 1979 แล้ว
ก็ผมคิดว่า "ถ้าเกิดทุกคนบินไปไหนมาไหน เหมือนในเรื่องเดอะเจ็ทสันส์ได้ล่ะ"
มันคงสุดยอดไปเลย
ทุกคนจะสามารถขับจานบิน ออกจากโรงรถของตัวเอง
เพื่อไปโรงเรียน ไปทำงาน
ไม่ต้องเจอปัญหารถติด
(ซอยฟอสซิลริดจ์)
(ตุลาคม ปี 2009)
เราเริ่มสร้างจานบิน
ที่จะกว้างหกเมตร สูงสองเมตร
พ่อบอกว่า "เราจะพยายามสร้างจานบิน"
แล้วเราก็แบบ "เชี่ย โคตรเจ๋ง"
โอเค แบรด ลูกมาทำที่สถานีเอนะ หมายถึงบี พ่อทำเอเอง
- เร็วๆ - เอาละนะ
การประกอบจานบินใช้เวลาสองอาทิตย์ด้วยกัน
ได้แล้ว
- เจ๋งไหมล่ะ - ใช่
เราหวังอยากจะปล่อยมันขึ้นบินทดสอบ ตอนวันครบรอบแต่งงานของเรา
ตามคอนเซปต์ เราจะผูกจานบินเอาไว้
ให้มันลอยอยู่ที่หกเมตร
แล้วใช้กล้องวิดีโอถ่าย
ดูว่ามันจะไปซ้ายหรือขวา ขึ้นหรือลง
เข้ามาเลย
คิดว่าไงล่ะ
เจ๋ง
ข้างใต้จานบินมันมีห้องเล็กๆ
ดูในนี้สิ
- เข้าไปได้ไหมครับ - ไม่ดีหรอกมั้ง
มันไม่ได้ออกแบบมาให้คนเข้าไป
มันเป็นช่องไว้เข้าไปใส่ฮีเลียม
พ่อจะให้ผมอัดเทปการทดลองแทบทุกครั้ง
แต่ผมก็มีหน้าที่เฝ้าน้องไม่ให้ซน
- เข้ามาแล้ว! - เขาอยู่ข้างใน
ฟัลคอนเป็นเด็กที่บ้าระห่ำและวุ่นวาย
- ฟัลคอน ออกมา! - อยู่ในนั้นจริงด้วย ออกมาได้แล้ว
ไม่อยากเรียกน้องว่าตัวปัญหานะ แต่น้องสร้างเรื่องอยู่ตลอดเลย
ออกมา!
ชอบจับนู่นนี่ที่ไม่ให้จับ
น้องชอบเข้าไปซ่อนข้างใต้จานบินมาก
เด็กซุกซน
(วันทดสอบ วันพฤหัสบดีที่ 15 ตุลาคม)
เราจะใส่อันนี้กัน ช่วยไปจัดการ…
- ช่วยไปผูกมันเอาไว้ให้ทีนะ - ได้
หน้าที่หลักของฉันคือการผูกจานบิน
ไม่ให้บินไปไหน
งั้นจะไปเอาขวดออกมานะ
เราต่อสายฮีเลียม มันค่อยๆ เติมเต็ม
ดูนี่สิ ได้ผลแล้ว ดูมันเริ่มพองสิ
- ใช่แล้วแม่ นี่มันสุดยอดไปเลยไหมล่ะ - ใช่
ตอนนี้ฉันเหมือนเด็กเลย เย่!
นี่ละคือช่วงเวลาที่เรารอคอย
- เอาละนะ สาม สอง หนึ่ง - สอง หนึ่ง
ผมดึงหมุด
- ว้าว - พระเจ้าช่วย
ผมก็ดูมันนะ ถึงแล้ว ใช่เลย บินขึ้นไปหกเมตรแล้ว
มายูมิ สายผูก!
- มายูมิ! คุณไม่ได้ผูกเชือกเอาไว้! - ผูกแล้ว!
ไม่
ไม่นะ ไม่ใช่หกเมตร
เชือกที่ผูกเอาไว้มันขาด จานบินเลยลอยขึ้นไป
มันลอยสูงขึ้นเรื่อยๆ
- มายูมิ ทำไมไม่ผูกไว้ล่ะ! - ผูกแล้ว!
ผมโมโหเลือดขึ้นหน้า
ทุ่มเงินตั้งหลายร้อยดอลลาร์… ไปซะเปล่า
ตอนที่อัดคลิป ผมจำได้ว่า มองไปรอบๆ แล้วไม่เห็นฟัลคอน
พ่อ!
ผมก็พยายามบอกพ่อว่าฟัลคอนอยู่ในจานบิน
ฟัลคอนอยู่ในนั้น ฟัลคอนอยู่ในยาน
แล้วผมกลัวสุดขีดไปเลย
นั่นน้องชายผมนะ จานบินมันบินไปแล้ว เราทำอะไรไม่ได้เลย
- พ่อ ฟัลคอนอยู่ในนั้น - ในไหน
- ในยาน - เมื่อกี้ยังอยู่ตรงนี้เลย
ไม่ น้องอยู่ในนั้น!
- ว่าไงนะ - น้องอยู่ในนั้น ผมเห็นน้องคลานเข้าไป
- ไม่จริงน่า - จริง
เมื่อกี้ยังอยู่นี่เลย
เดี๋ยว ฟัลคอนอยู่ไหน
ผมวิ่งไปทั่วสนาม วิ่งไปที่โรงรถ
ฟัลคอน
เขาชอบซ่อน
- ฟัลคอน - ไม่
ผมเข้าไปในบ้านแล้วตะโกนเรียก
เขาอาจเข้าห้องน้ำก็ได้
ผมวิ่งดูในห้องนั่งเล่น ขึ้นไปข้างบน ตะโกนเรียกเขา
ฟัลคอน!
และยิ่งเราเที่ยวหาแต่ละที่ที่ลูกอาจอยู่
เราก็คิด "ไม่ใช่ตรงนี้"
เราทำอะไรลงไป
(เวลาบิน)
ผมได้ยินเสียงโหวกเหวกโวยวาย กับความโกลาหลที่สวนหลังบ้านพวกเขา
เบรนแนนลูกชายผมวิ่งกลับมาบอกว่า
"พ่อ พวกเขาบอกว่า ฟัลคอนอยู่ในบอลลูนตอนมันบินไป"
ใจผมเต้นแรงจนแทบออกมาจากอก
ผมเองก็เริ่มจะลนลาน
ผมคิดว่า "นี่มันเป็นไปไม่ได้"
(เวลาบิน)
ผมคิดได้แค่ว่า "พระเจ้าช่วย"
"ลมจะพัดพาแกไปที่สนามบิน"
"แกมุ่งตรงไปทางการจราจรทางอากาศ"
(เวลาบิน)
ผมคิดในใจ "ต้องโทรแจ้งกรมการบินแล้ว"
ผมก็เลยโทรไปแล้วบอกพวกเขาว่า
"ผมคิดว่าลูกผมอยู่ในจานบินทดลอง"
แล้วเธอก็บอกผมว่า "ถ้ามีเหตุฉุกเฉิน
ให้โทรไปที่ 911"
ผมก็เลยโทรไป 911
- บินอยู่เหรอคะ - ครับ
เห็นเขาครั้งสุดท้ายเมื่อไรคะ
ประมาณ 15 หรือ 20 นาทีก่อน
เราจะเอาแกลงมายังไงเนี่ย
มีใครอยู่กับคุณไหมคะ
โอเปอเรเตอร์เรียกฉันไปคุย
เธอจะได้ยืนยันว่าที่เขาบอกเป็นความจริง
เธอถามคำถามเดิมซ้ำไปซ้ำมา
มันเป็นเครื่องบินทดลองเหรอคะ
มันเป็นจานบิน
ก็ได้ยินที่เขาบอกแล้วนี่ ทำไมต้องให้ฉันอธิบายด้วย เรียกคนมาช่วยสิ
เราต้องไปช่วยลูกฉัน
ทำไมไม่เข้าใจซะที
(เวลาบิน)
ผมนั่งอยู่ในรถสายตรวจ
กำลังจะออกเวรไปล่ากวางเอลก์แล้วเชียว
แต่แล้วก็ได้ยินเสียงทางวิทยุ
แจ้งว่ามีเด็กอายุหกขวบหายตัวไป
แล้วว่ากันว่าขึ้นไปบนจานบิน
ผมคิดในใจ "นี่มันเกิดอะไรขึ้นกันแน่"
ผมจึงรีบไปที่บ้านฮีนี่โดยไว
ริชาร์ดกับมายูมิดูเสียใจมาก
เราตรวจค้นบ้านอย่างละเอียด
ไม่ใช่แค่สองรอบนะ แต่ถึงสามรอบ
อีกทั้งยังมีคนอื่นที่ไปดูตามที่ที่เด็กอาจอยู่
แต่ผมเริ่มจะแอบมีความคิดสยองว่า
"ให้ตาย เรื่องนี้จบแย่ได้เลย"
ฉันคิม คริสเตียนเซ่น อีกสักครู่จะรายงานข่าวเศรษฐกิจ
แต่ก่อนอื่น มีข่าวด่วน เหตุการณ์ที่แปลกประหลาดมาก
เกี่ยวข้องกับเด็กหนึ่งคน
และเครื่องบินทำเองที่บ้าน มีรูปทรงคล้ายยูเอฟโอ
ขับเคลื่อนด้วยฮีเลียม
(เวลาบิน)
พ่อของเด็กได้โทรมาที่ ศูนย์ข้อมูลของเราด้วยน้ำเสียงตื่นตระหนก
เพื่อขอให้เราบินเฮลิคอปเตอร์
ผู้อำนวยการช่องข่าวบอกผมว่า เราต้องหาจานบินลำนี้
ที่มีเด็กชายหกขวบอยู่ข้างในให้เจอ
ผมอึ้งไปเลย ผมรีบวิ่งปรู๊ดไปที่สนามบินทันที
เรารีบบินไปทางทิศตะวันออกเฉียงใต้
เพื่อพยายามหาเด็กผู้น่าสงสาร ในจานบินนี้ให้เจอ
เราออกไปหาจุดเล็กในท้องฟ้า บนน่านฟ้าไกลปืนเที่ยง
- นั่นไง เลยมาแล้ว - นึกว่าเห็นแล้วค่ะ
- แต่เดี๋ยวก็น่าจะหาเจออีก ทิม - ขึ้นไปทางขวา นั่นละ
- เลยแล้ว - นั่นไง
เจอซะที ขอโทษนะทุกคน เหมือนงมเข็มในมหาสมุทรเลย
แต่เราหาเจอจนได้
ถ้าอดทนกับผมสักหน่อย ผมจะซูมเข้าไปแล้วเราอาจเห็นเด็ก
ตอนที่ผมเพิ่งเห็นครั้งแรก
มันบินขึ้นไป 3,000 เมตรแล้ว แต่มันเร็วมาก
มันแล่นไปเร็วตามกระแสลมพัด
ทีนี้ผมก็ยิ่งกลัวเข้าไปใหญ่ เพราะนี่ของจริง
แล้วเราทำได้แค่ถ่ายคลิป
เหมือนดูแข่งนาสคาร์
ที่เราไม่มีอำนาจจะทำอะไรเลยสักอย่าง
ผมดูทีวีอยู่
ตอนที่เอ็มเอสเอ็นบีซีแทรกเข้าไป ระหว่างบารัก โอบาม่ากำลังแถลง
ทั้งสามท่านกรุณารอสักครู่นะคะ
เพราะตอนนี้มีข่าวด่วนที่น่าทึ่ง
ซึ่งเรากำลังติดตามอยู่ค่ะ
ผมคิด "เฮ้ยๆ เดี๋ยวก่อน นี่มันเกิดอะไรขึ้น"
หน้าตามันเหมือนถุงอบป๊อปคอร์น
ที่กำลังลอยล่องในอากาศ
ในฐานะนักข่าว พอเห็นภาพนี้
ผมก็คิดว่า "เรื่องแบบนี้แต่งไม่ได้แน่"
วินนี่ ผู้กำกับเวทีของเราบอกว่า
เหมือนจะเห็นแขนเล็กๆ ทิ่มออกมาครับ
เหมือนกับมีรถไฟชนกันหน้าเรา
มันสยดสยอง
แล้วทุกคนก็เอาเรื่องนี้ไปออกช่อง
เป็นเหมือนกับหนังเรื่อง "ปู่ซ่าบ้าพลัง" แต่แนวสยองเลยค่ะ
พวกเขาเห็นว่าประตูไม่ได้ล็อก และตอนที่บินขึ้นไป เด็ก…
ผมเปิดดูตามช่องต่างๆ แล้วจากที่เรื่องนี้เป็นข่าวท้องถิ่นเล็กๆ
ตอนนี้ออกข่าวทั้งช่องเอบีซี เอ็นบีซี ซีบีเอส ซีเอ็นเอ็น และฟ็อกซ์นิวส์
เรื่องราวระทึกขวัญที่ฉายสดให้เห็นทางโทรทัศน์
ทุกคนเริ่มทำข่าวนี้กันหมดเลย
ภาพเหล่านี้มาจากเคยูเอสเอ เราได้มาสดๆ ร้อนๆ
นี่เป็นการถ่ายทอดสด
ในนั้นมีแค่ห้องเดียว และตอนนี้เด็กสูดฮีเลียมอยู่
เด็กอาจขาดอากาศตาย
ข่าวดังกระหึ่ม
(นี่ชีวิตจริงเหรอ) (น่าสงสาร)
(เกี่ยวลงมาไม่ได้หรือไง) (เด็กคนนี้โดนกักบริเวณแน่เลย)
เราได้รับแจ้งว่า กองกำลังแห่งชาติโคโลราโดเข้าไปช่วยแล้ว
นี่กลายเป็นสถานการณ์คล้ายอะพอลโล่ 13
ผมกังวลว่า "เด็กจะร่วงออกมาไหม"
"นี่เรากำลังจะได้เห็น เด็กเล็กเสียชีวิตทางโทรทัศน์แห่งชาติเหรอ"
(เวลาบิน)
ตำรวจบอกว่าริชาร์ด ฮีนี่อยู่ในบ้านครับ
สำนักงานนายอำเภอลาริเมอร์เคาน์ตีก็อยู่ด้วย
เราได้เห็นรถตู้สื่อขับมาจอดหลายช่อง
เหล่านักข่าวเดินกันขวักไขว่
พวกเขาจะมาเคาะประตูบ้านเรา
"ขอสัมภาษณ์ได้ไหม" "ไม่ได้"
เราไม่มีเงินติดเคเบิลทีวี
ผมเลยไม่รู้จริงๆ ว่าเกิดอะไรขึ้นบ้าง
แต่ตำรวจคนนึงบอกให้ผมอยู่บ้าน
ผมตอบ "จะให้ผมนั่งตบยุงไม่ได้นะ"
ผมอยากรู้ว่ามันเกิดบ้าอะไรขึ้น
ในหัวผมคิดเป็นพันๆ เรื่อง
และผมรู้สึกไร้ทางสู้จริงๆ
"พระเจ้าช่วย เราทำยังไงดี เด็กจะปลอดภัยไหม"
ตอนนั้นละที่เราได้รับรายงานว่าเพื่อนบ้านคนนึง
อ้างว่าได้ถ่ายรูปอะไรบางอย่าง ร่วงหล่นจากยานอวกาศ
พวกเขาไม่มั่นใจ แต่มันอาจเป็นฟัลคอนก็ได้
รูปนั้นไม่ค่อยจะคมชัดเท่าไร
อาจจะเป็นนกก็ได้
แต่เราต้องคิดไว้ก่อนว่ามันพอจะน่าเชื่อถือได้
ต้องทำใจยังไงล่ะเนี่ย
ถ้าเกิดการทดลองงี่เง่าของผมทำลูกตายล่ะ
(เวลาบิน)
เห็นได้ชัดว่าฮีเลียมกำลังรั่วออก รวดเร็วกว่าที่คาดไว้
เขาจะลงมาเร็วขึ้น
และไม่รู้ว่าเขาจะอยู่ในอากาศได้อีกนานแค่ไหน
ผมขับอยู่บนถนน แล้วจิมมี่ คนขับเฮลิคอปเตอร์ของสกายไนน์
บอกผมว่ามันน่าจะใกล้อยู่เหนือหัวผมแล้ว
พอผมได้เห็นมันในที่สุด หัวใจผมเต้นรัวเลย เพราะมันแฟบลง
และผมมองเห็นว่าเมื่อแฟบ มันก็ลอยต่ำลง
จะเห็นได้ว่าบอลลูนนี้เสียฮีเลียมไปมาก
ผมไม่รู้หรอกนะว่า มันจะลอยอีกนานแค่ไหน หรือจะไปทางไหน
ตอนนั้นผมมีลูกชายวัยแปดขวบ
ผมคิดวนไปวนมาว่า ถ้าผมเป็นพ่อเด็ก ผมจะกลุ้มแค่ไหน
- มันสูญเสียก๊าซไปมหาศาลอย่างเห็นได้ชัด - ดูจะเสียก๊าซไปมากในช่วง 15 นาทีนี้
ผมคิดว่าตอนนี้น่าจะอยู่เหนือพื้นไม่ถึง 60 เมตร
กำลังร่วงแล้ว ตอนนี้อยู่ที่ 30 เมตร ใกล้จะจบแล้วครับ
ผมรีบลงจากรถ คว้ากล้อง แล้วก็เริ่มวิ่งเข้าไปหา
- กลับลงพื้น - ลงมาแล้วครับ ลงมาแล้ว
- ลงนุ่มมาก - ดูสิครับ
พระเจ้าช่วย
ขณะที่บอลลูนลงพื้น
ผมเป็นคนเดียวในที่เกิดเหตุ ที่ถ่ายทอดสดคลิปวิดีโอนั้น
จบลงอย่างงดงามครับ
ตอนนี้เราแค่ต้องได้รู้ว่า หนูน้อยฟัลคอน ฮีนี่เป็นยังไงบ้าง
แค่นั้นเลยค่ะ
เจ้าหน้าที่ฉุกเฉินเจาะรูบอลลูนแล้วค้นหาจนทั่ว
ทั้งพลิกบอลลูนเพื่อมองหาประตู
ส่วนผมต้องรายงานเหตุการณ์
หาประตูมันให้เจอ
ไบรอัน ตอนนี้เห็นอะไรข้างๆ บอลลูนบ้างครับ
ก็ ผมพอจะมีข้อมูล
ที่ไม่รู้จะพูดออกไปยังไงดี
แต่ผมคิดว่าพวกเขาไม่เจอใครในบอลลูน
คุณพระ
ผมไม่…
ดูเหมือนว่านักถ่ายภาพรายงานข่าว ของเคยูเอสเอจะอยู่ที่นั่นด้วย
เขาบอกว่าในห้องบอลลูนไม่มีใครอยู่
ผมปวดใจมากที่ต้องบอกชาวโลก ว่าในบอลลูนไม่มีเด็กชาย
ฉันคาดหวังว่า "มันจอดแล้ว เราเจอแกแล้ว แกปลอดภัยแล้ว"
งั้นลูกอยู่ไหน ร่วงออกไปเหรอ
แบบนั้นไม่มีทางรอดแน่
พาลูอิสไปด้วย เริ่มจาก 36
มีการค้นหาภาคพื้นดิน
และเราแอบหวังว่าจะเจอฟัลคอน
ที่ไหนสักแห่งในเส้นทางบิน
พวกเขาต้องย้อนรอยไกลเกือบร้อยกิโลเมตร
เราคิดว่าต้องเตรียมตัวจัดงานศพในชุมชนนี้สิ
(15.59 น.)
(16.00 น.)
ผมยืนอยู่ในครัว
แล้วจู่ๆ ก็ได้ยินเสียงคนร้องลั่น
ผมไม่รู้ว่าเกิดอะไรขึ้น
ผมไม่รู้ว่าพวกเขาได้รับข่าว ที่ผมยังไม่รับรู้รึว่าอะไรกันแน่
ตอนแรกฉันไม่อยากจะเชื่อด้วยซ้ำ
แต่แล้วพอดูอีกที
ผมจำได้แค่ว่าผมหันกลับไป
พระเจ้าช่วย
ฟัลคอน!
ลูกอยู่บ้าน!
ในหัวผมยังนึกภาพลูกได้อยู่เลย ฟัลคอนตัวน้อยๆ วัยหกขวบยืนอยู่ตรงหน้า
ริชาร์ดรีบวิ่งไปกอดลูก
แล้วเราก็ไม่ปล่อยลูกไปไหนอีกเลย
ฉันไม่อยากจะเชื่อเลย มันเป็นเซอร์ไพรส์ที่ดีที่สุดในชีวิตฉัน
(ฟัลคอน ฮีนี่)
ผมสับสนมากที่ทุกคนมีปฏิกิริยาแบบนั้น
ผมแค่แบบ "นี่แม่ ผมหิวแล้ว"
พ่อแม่นี่แบบ สติแตกเลย "เฮ้ย"
แกถามว่า "ทุกคนร้องไห้ทำไม" ประมาณนั้น
ผมพูดว่า "ลูกทำเอาเราเป็นห่วงมากนะ หายหัวไปไหนมา"
ตอนที่ฟัลคอนบอกว่าไปไหน ผมไม่อยากจะเชื่อเลย
วันนั้น ผมก็พยายามแอบเข้าไปในจานบินนะ
เพราะมันคือจานบินไง
เจ๋งจะตายไป
ข้างในมันมีห้องเล็กๆ เหมาะกับคนตัวเท่าผมพอดี
ผมอยากเข้าไปอยู่ในนั้น
ฟัลคอน ออกมาเดี๋ยวนี้ มานี่!
เล่นบ้าอะไร ออกมาเดี๋ยวนี้เลย
พอโดนพ่อตะคอกสองสามที ผมก็กลัวครับ
ผมก็เลยคิด "ไม่อยู่ตรงนี้แล้วดีกว่า"
แล้วผมจำได้ว่าอยากเข้าไปนั่งเล่นในบ้านสักพัก
ผมเดินเข้าไปในบ้าน
แล้วขึ้นไปยังที่ซ่อนใหม่ ห้องใต้หลังคาโรงรถ
ผมไปนั่งเล่นสักพัก แล้วก็เบื่อขึ้นมา เลยหลับ
แล้วพอผมตื่นขึ้นมาหลังจากนั้น
ผมก็เริ่มได้ยินเสียงแปลกๆ เหมือนมีคนหรือรถมั้ง
แล้วสุดท้ายผมก็แพ้ความหิว กับความเบื่อ
เลยเดินลงไปข้างล่าง แล้วแบบ
"ชิบเป๋ง ที่นี่มีคนเยอะจัง บ้าไปแล้ว"
มีขาผู้ใหญ่ขวางทางผมเต็มไปหมด
แล้วผู้ชายคนนึงถามขึ้นมาว่า "เธอเป็นใคร"
คืนนี้เรามีข่าวด่วนครับ
เราพบตัวเด็กเป็นๆ ครับ
เด็กชายวัยหกขวบไม่ได้เข้าไปในบอลลูนแต่แรก
แต่อยู่ในบ้านครับ
(พวกเขาไปเจอเด็กซ่อนอยู่ในโรงจอดรถ)
(ฟัลคอนลงจอดแล้ว!) (งงไปหมด)
อยู่ในบ้านเหรอ
ตำรวจเข้าไปค้นบ้านทั้งหลัง
แต่กลับหาเด็กหกขวบไม่เจอเหรอ
ผมรู้ว่าเรื่องนั้นสำคัญมาก
ทุกครั้งที่เรามีคดีเด็กหาย
สิ่งสำคัญคือต้องค้นบ้าน ค้นบ้าน ค้นบ้าน
และผมนึกว่าเราค้นบ้านแล้ว
ผมนึกว่าเราค้นทั่วแล้ว
แต่เห็นได้ชัดว่าไม่ใช่
(17.04 น.)
(17.05 น.)
คงเห็นภาพเลยนะครับว่า เหล่าโปรดิวเซอร์พากันโทรสั่ง
"รีบไปที่บ้านหลังนั้นเดี๋ยวนี้"
ดังนั้นชุมชนนี้จึงมีรถหลั่งไหลเข้ามา
อีกทั้งยังมีนักข่าวมากมาย ไปขอสัมภาษณ์บ้านฮีนี่ถึงหน้าประตู
แต่บ้านฮีนี่ไม่บอกอะไรทั้งนั้น
เจ้าหน้าที่ประชาสัมพันธ์ของเรา เข้ามาหาผมแล้วพูดว่า
"นายอำเภอ นี่มันใหญ่ เกินกว่าที่ผมจะรับมือได้"
"ช่วยรับช่วงต่อไปได้ไหม"
(จิม อัลเดอร์เด็น นายอำเภอลาริเมอร์เคาน์ตี)
บางครั้งบอสใหญ่ก็ต้อง จัดการเองให้สมเป็นลูกผู้ชาย
ทางเจ้าหน้าที่ยังไม่ทราบแน่ชัด ว่าเด็กได้เข้าไปในบอลลูนหรือเปล่า
แต่พี่ที่อยู่นอกบ้านในตอนนั้น…
ผมไปหาริชาร์ด มายูมิ กับลูกๆ
และริชาร์ดตัดสินใจว่า เขาต้องการออกไปพูดกับสื่อ
ผมไม่ได้อยากคุยกับสื่อเลย แต่พวกเขาบอกผมว่า
"ถ้าไม่ยอมคุย อย่างน้อยก็ให้อะไรเขาบ้าง
เพราะเขาจะตามคุณไปอีกสองอาทิตย์"
ผมก็คิด "แม่งจะบ้าตาย"
ผมบอกว่า "ออกมาด้วยกันได้ไหม"
นี่ริชาร์ด คนพ่อ
เห็นได้ชัดว่าเขาอายกล้องนิดนึง
ดังนั้นใจดีหน่อยนะครับ
ผมจึงต้องเปลี่ยนอารมณ์จากเรื่องวุ่นวายที่เกิดขึ้น
ผมพยายามสำรวมกิริยา
ผมอยากจะขอบคุณ
กรมตำรวจท้องที่ของลาริเมอร์เคาน์ตี
แต่ที่จริงผมอยากวิ่งกลับเข้าไปในบ้านมากกว่า
ผมอยากขอบคุณเฮลิคอปเตอร์สำนักข่าว ที่ช่วยเราหาลูก
มันแปลกๆ เพราะพวกเขาถูกพาออกมา แต่ก็ดูไม่ค่อยจะเชื่อมต่อกับโลก
โอเค มีคำถามไหม
เราต้องการเวลา
ผมอยากดื่มด่ำกับเวลาที่มีกับลูก หลังจากเพิ่งเกิดเรื่องร้ายไป
แต่ผมโดนกดดันต่อเนื่อง
แบบว่า "ไปสัมภาษณ์ตรงนั้น ไปตรงนี้"
ผมเลยตกลงกับโปรดิวเซอร์คนนึง
"เออ ก็ได้ ผมจะยอมออกรายการแลร์รี่ คิง"
(18.54 น.)
รายการนั้นถ่ายตอนค่ำ
ตากล้องเดินเข้ามา คนอัดเสียงเข้ามา ผู้กำกับ โปรดิวเซอร์
ผมบอกว่า "ริชาร์ด พอออกรายการแลร์รี่ คิง มันฉายทั่วโลกนะ"
เขาตอบว่า "ไม่เป็นไร เรารับมือได้"
ผมรู้สึกประหม่า ลูกๆ ผมสับสน
แต่ผมรู้สึกถูกกดดันให้ต้องทำมันต่อไป
ไม่ใช่แค่นั้นนะ แต่มันเป็นรายการสด
(แลร์รี่ คิง ไลฟ์)
ยินดีต้อนรับท่านผู้ชมทั้งในอเมริกาและทั่วโลก
ผมวูล์ฟ บลิทเซอร์ มาแทนแลร์รี่คืนนี้
ผมอยากตรงไปที่ฟอร์ตคอลลินส์ โคโลราโด
ไม่รู้นะครับว่าฟัลคอนได้ยินผมไหม แต่เราว่าเขา…
ผมรู้ว่า ณ จุดนึงเขาผล็อยหลับไปในโรงรถ
เขาได้ยินคุณตะโกนเรียก "ฟัลคอน" ไหม
เขาถามลูกน่ะ ฟัลคอน ได้ยินเสียงเราตะโกนเรียกไหม
- อืม - ได้ยินเหรอ
ได้ยินเหรอ
แล้วทำไมไม่ออกมาล่ะ
ทุกคนบอก… ว่า…
เราทำเพื่อรายการ
โธ่
ไม่นะ
เดี๋ยว เด็กพูดว่าไงนะ
หูฟังผมเสียงดังมาก
เสียงมันดังฟู่ๆ ผมไม่ได้ยินว่าลูกพูดอะไร
ผมก็เลยทำเป็นไม่สนใจ แบบว่า "ลูกว่าไงก็ตามนั้น"
ปฏิกิริยาของเราคือ… "อะไรนะ"
ผมจำได้ว่าช็อคมากตอนน้องพูดว่า ทำเพื่อออกรายการ ฟัลคอน
ผมไม่รู้น้องมั่วนิ่มอะไร
ฉันมองดีนแล้วคิดในใจ "เอาแล้วสิ"
"ข่าวนี้โดนบิดไปอีกทางแน่
แค่เพราะคำพูดแค่นั้น"
ฉันเข้าใจนะว่ามันได้ยินไม่ชัด แต่ฉันว่าคุณได้ยินเขาพูด
เพราะคุณอุทานว่า "โธ่"
ก็ใช่ ผมได้ยินแกเบาๆ
แต่ไม่เข้าใจที่พูดเลยสักคำ
หมายความว่าไงที่เด็กพูดว่า "เราทำเพื่อรายการ"
ผมไม่รู้ครับ ผมว่าแกคงพูดถึงสื่อมั้ง
พวกนั้นถามคำถามเยอะ
แกแค่หกขวบ หกขวบเอง
แต่ทุกคนพากันตีความ
กันไปต่างๆ นานาตามความชอบส่วนตัว
แล้วหลังจากนั้น ทุกอย่างก็ดังกระหึ่ม
"ทำเพื่อรายการ" ทุกคนต่างสงสัย ว่าเด็กคนนี้หมายถึงอะไรกันแน่
(ต้มกันชัดๆ เด็กปล่อยไก่ตอนสัมภาษณ์!!)
(เด็กชายในบอลลูนหลอกลวงเหรอ โห)
เปลืองงบประมาณไปตั้งเยอะ เพื่อหาตัวเด็กเกเรคนเดียว ให้ตายเถอะ
ผมว่ามันก็บ้าดีที่ประโยคเดียวของผม
ส่งผลต่อสภาพทั้งประเทศ
จากมีเรื่องในอากาศ มาเป็นมีเรื่องออกอากาศ
ทำให้เราต่างถามว่า "ทุกอย่างเป็นเรื่องหลอกลวงซับซ้อนหรือไม่"
ครอบครัวนี้แย่แล้ว
(เอาไอ้พ่อหัวกรวยใส่บอลลูนขึ้นไปเลย)
มันเป็นฝันร้ายที่สุดในชีวิต แล้วผมก็แบบ "ให้ตายเถอะ"
(วันศุกร์ เช้าวันต่อมา)
พอถึงตอนเช้า เราถามฟัลคอนว่า "ลูกพูดอะไรออกไป"
ฟัลคอนบอกว่าก่อนจะเริ่มสัมภาษณ์
มีตากล้องหลายๆ ในโรงรถถามฟัลคอนว่า
ขึ้นไปบนห้องใต้หลังคาได้ยังไง "ทำให้ดูหน่อยได้ไหม"
ฟัลคอน ขึ้นไปทางนั้นเหรอ เข้าไปตรงนั้นเหรอ
ผมยังจำหน้านักข่าวคนนั้นได้ชัดเลย
ผมจำหน้าเขาได้
แล้วผมก็จำที่เขาบอกผมได้
"ทำให้ดูหน่อยว่าขึ้นไปยังไง พี่จะเอาไปออกรายการ"
ผมก็ตอบว่า "ได้สิ"
ผมจำได้ว่าพูดว่า "พระเจ้าช่วย"
"ผมต้องไปออกรายการอื่นแล้ว
เพื่อพิสูจน์ว่ามันไม่ใช่แค่คอนเทนต์เรียกแขก"
ริชาร์ด มายูมิ ฟัลคอน และพี่ๆ แบรดฟอร์ดกับเรียว
กระทู้ข้อความของเราเช้านี้ มีแต่โพสต์คนที่ไม่เชื่อเหตุการณ์นี้ค่ะ
คุณบอกว่า "เราทำเพื่อรายการ" เหรอ
หน้าบ้านเรามีตากล้องเยอะมาก
และแน่นอนว่าเราถูกสัมภาษณ์
ฟัลคอน โอเคไหมหนู
ผมว่าพวกเขานึกว่ามันจะช่วยได้จริงๆ
แม่ ผมอยากจะอ้วกครับ
แต่แล้วฟัลคอนก็เริ่มจะคลื่นไส้เวลาออกทีวี
เขาไม่อยากทำแล้ว
แล้วตอนนี้มันกลายเป็นเหมือน การแสดงย่อยในละครสัตว์เลย
- พาไปห้องน้ำดีไหม - ดี
เราก็นึกว่าเขาจะพูดว่า "ตัดเข้าโฆษณาสักครู่
ระหว่างเด็กไปทำใจ"
แต่ไม่เลย ไม่ พวกเขาลุยอย่างเดียว
แกโอเคไหม จะมีใครไปด้วยไหม
มายูมิ อยากไปกับแกไหมคะ ไม่เป็นไร
- ไม่เป็นไรนะคะ - ได้ค่ะ
- โอเค - เราเข้าใจ
ขอบคุณ
ร่างกายน้อยๆ ของฟัลคอน ทั้งเครียดและทุกข์
จนแกอาเจียน
แล้วพวกเขาก็ยิงคำถามใส่อีก
จนฉันรู้สึกว่าต้องออกตัวปกป้องพวกเขา
พวกเขาเป็นนักประดิษฐ์
พวกเขาชอบความสนใจแบบนั้น ไม่ได้อยากดังเพราะเด็กหาย
นี่ไม่ใช่เรื่องขำขัน
ฉันเองก็เชื่อพวกเขาไว้ก่อนค่ะ
ข่าวท้องถิ่นและข่าวระดับประเทศ เริ่มรายงานว่าบ้านฮีนี่เป็นใคร
ริชาร์ด ฮีนี่อ้างว่า เขาเป็นนักล่าพายุและนักประดิษฐ์
ดูเหมือนว่าลูกๆ เขาจะใช้คำหยาบบ่อยๆ
หลายๆ อย่างทำให้พวกเขาดูไม่น่าไว้ใจ
ริชาร์ด ฮีนี่บอกว่าเขาเลือกที่จะสอน ไม่ให้ลูกๆ กลัวการผจญภัย
(ไม่มีใครคุ้นหน้าครอบครัวนี้เลยเหรอ)
แล้วเราก็ได้ไปรู้ว่าผู้ชายคนนี้ กับเมียเขาเคยไปออกรายการ "แลกภรรยา"
(แลกภรรยา)
เดี๋ยวก่อนนะ นี่คุณไม่ได้สมัคร เข้ามาแลกชีวิตกับผู้หญิงอีกคนเหรอ
ใช่ไหม ไม่ ผมพูดอยู่ ผมถามคุณนะ
น้องอยากลงไปแล้ว
(เชรี ซิลเวอร์ ผู้ร่วมรายการ)
จะลงหรือว่าจะนั่ง
ฉันได้ไปออกรายการ "แลกภรรยา" กับริชาร์ดและมายูมิ ฮีนี่
พร้อมลุย!
มันจะเป็นการผจญภัยครั้งใหม่ ใช่!
ตอนที่ฉันเห็นจานบินทางทีวี ฉันคิดว่า
"ฉันไม่รู้นะว่าพวกเขาบอกว่า เด็กอยู่ในบอลลูนไปทำไม
แต่ฉันรู้ว่าไม่อยู่หรอก"
รู้ได้ยังไงว่าไม่อยู่
ฉันมีญาณทิพย์
ข้อสรุปคือคุณขี้เกียจและไม่อยากทำอะไรสักอย่าง
และคุณห่วยแตก!
ตอนที่เห็นบอลลูน สิ่งที่ฉันคิดคือ
"ริชาร์ดจงใจทำแบบนี้" นั่นเป็นความคิดแรกเลยค่ะ
บอกแล้วว่าห้ามมีเนื้อ
เขาพยายามเรียกร้องความสนใจ
ดูคุณสิ
ริชาร์ด ฉันบอกไปแล้วว่า ห้ามกินเนื้อ เก็บกวาดเองนะ…
แต่พอฉันได้รู้จักกับคุณฮีนี่ในรายการ
ฉันเห็นว่าเขาเป็นคนที่ใส่ใจลูกๆ มาก
และฉันนึกภาพไม่ออกเลย
ว่าเขาจะจงใจพูดว่าลูกชายเขาอยู่ในบอลลูน
ผมอยากเจอแม่!
ลูกๆ!
พอได้รู้ว่าพวกเขาเคยออกทีวีมาแล้ว
ก็ทำให้มันเป็นไปได้ว่า อารมณ์ที่พวกเขาเผยออกมา
เมื่อเกิดเหตุการณ์นั้นขึ้น
เป็นการแสดงและไม่ได้จริงใจ
- เคยดูรายการ "แลกภรรยา" ไหมคะ - ไม่เคย
อย่างที่เห็นจากการแต่งตัวของผม ผมชอบแนวคาวบอยมากกว่า
ค่านิยมในรายการโทรทัศน์ยุคแรกๆ
นั่นคือค่านิยมของผม ความจริง ความซื่อสัตย์ วิถีอเมริกัน
ผู้คนกล่าวหาว่าเราหิวแสง
เพราะเราเคยออกรายการแลกภรรยา
ซึ่งไม่จริงเลย
ผมไม่มีทางไปออกรายการนั้นหรอก
แค่ฟังยังแหยง แต่พวกเขาให้ค่าจ้าง
แล้วเราต้องใช้เงิน
พอถึงวันศุกร์ เราโดนกระแสต่อต้านแรงมาก
แล้วทุกคนก็เริ่มวิจารณ์เรา
เราจึงต้องหาทางพิสูจน์ให้ทุกคนเห็นว่า
มันเป็นเรื่องจริง เป็นอุบัติเหตุ
และมันอันตรายมาก
เราถึงได้ปล่อยคลิปเหล่านั้นออกไป
ข่าวฟ็อกซ์นิวส์ วิดีโอใหม่เอี่ยมเพิ่งมาถึงมือฟ็อกซ์
เราได้รับโฮมวิดีโอ ตามที่เขาว่านะครับ
ที่แสดงถึงช่วงเวลาที่ลูกโป่งฉาวโฉ่ลูกนั้น ลอยขึ้นจากพื้น
ดูสิ มันเป็นโปรเจกต์ที่ทำจริง เราไม่ได้กุเรื่องขึ้นมา
มายูมิ สายผูก! คุณไม่ได้ผูก…
พอผมเห็นคลิปนั้น ผมก็คิดว่า อารมณ์ที่ริชาร์ดแสดงออกมา
มันดูเล่นใหญ่เกินจริงไปมาก เหมือนเขาแสดงให้กับกล้อง
ในความโกลาหลที่ตามมา ริชาร์ด ฮีนี่ ดูเหมือนจะไม่ได้ยินลูกชายคนโต
ซึ่งตะโกนซ้ำๆ ว่า "ฟัลคอนอยู่ในยาน!"
- พ่อ ฟัลคอนอยู่ในนั้น - ไหน
ในยาน!
ว่าไงนะ
มันเป็นการแอคติ้งแนวรายการเรียลลิตี้
คลิปนี้มีแต่จะเติมเชื้อไฟ
ว่านี่อาจเป็นเรื่องหลอกลวงจริงๆ
ตำรวจยืนกรานเมื่อวานนี้ว่าไม่น่าจะใช่
พวกเขาบอกว่าจะไม่ยื่นเรื่อง…
บางความเห็นบอกว่า "พวกเขาแกล้งทำ"
ผมแบบ "ล้อเล่นป่ะเนี่ย แกล้งยังไง"
ดูดีๆ สิ เราไม่ได้ทำโปรดักชั่นอะไรกันเลย
(หมอนี่ได้ไปทำ "เรียลลิตี้โชว์" ในคุกแน่)
(555 น่าสมเพช)
ผมตะคอกลูกเพราะผมโมโหสุดจะโมโห
มันเป็นเรื่องจริงร้อยเปอร์เซ็นต์
แล้วผมก็นึกว่าถ้าให้คลิปกับพวกนี้ ปัญหาก็จะหายไป แต่ไม่เลย
มานี่
โอเค เห็นนั่นไหม ข้างนอกมีไฟ ไฟเยอะแยะเลยนะ
เราจะนอนยังไง ดูมันสิ
ผมบอกไปแล้วว่าห้ามสัมภาษณ์อีก
"ข่าวมันจบไปแล้ว เราพอแล้ว" แต่พวกเขายังไม่ไปไหน
(วันเสาร์ สองวันหลังปล่อยจานบิน)
คุณฮีนี่ ออกมาเถอะครับ
พอถึงวันเสาร์
ประมาณเที่ยงๆ ผมได้รับสาย จากคนที่ผมเชื่อว่าเป็นเฮฟเฟอร์แนน
เขาบอกให้ผมไปที่สำนักงานนายอำเภอ
เพื่อไปรับจานบิน
ผมก็เลยไปที่นั่น ผมตื่นเต้น ผมจะได้จานบินคืนมาแล้ว
แล้วเขาก็พูดว่า "ก่อนผมจะคืนจานบินให้
ขอถามอะไรหน่อยได้ไหม เราจะได้เข้าใจตรงกัน"
แล้วเขาก็ถามว่าผมจะว่าอะไรไหม ถ้าพวกเขาใช้เครื่องจับเท็จ
จุดนั้นผมไม่ได้จะคืนบอลลูนให้กับเขาแต่อย่างใด
แต่ผมใช้กลยุทธ์นั้น
เพื่อขอความร่วมมือ ให้เขามาที่สำนักงานนายอำเภอ
นั่นเป็นข้อความที่ผมอยากให้เข้ารับรู้ ว่าผมเชื่อเขา เราเชื่อเขา
และเราอยู่ข้างเดียวกัน
แล้วความจริงคุณคิดยังไง
ความจริงผมคิดว่าอยากต่อเขากับเครื่องจับเท็จ
แล้วกล่อมให้เขาสารภาพ
ผมมองเห็นภาพเลยว่าพอคุณกลับไปวันนี้
คุณจะได้ไปบอกกล้องให้สะใจเลย
ว่า "ทายซิอะไร ผมสอบผ่านเครื่องจับเท็จ"
ผมรู้สึกว่า "โอเค ใช้เครื่องจับเท็จก็ได้"
"ยังไงก็ผ่าน จะได้จานบินคืนแล้วกลับบ้าน"
ตอนที่โทรคุยกับ 911 รู้ไหมว่าฟัลคอนไม่ได้อยู่ในบอลลูน
ไม่รู้
โอเค เลือดลมไม่ไหลเวียนแล้ว
เห็นได้ชัดว่าคุณฮีนี่ใช้มาตรการตอบโต้
เขาเกร็งรับ ไม่ตอบคำถามตรงๆ
แต่ต้องเอาไปคิดดูก่อน และทำแบบฝึกหัดทางจิต
และข้อนี้ตลกมาก เขาแกล้งทำเป็นหลับ
เหล่านี้เป็นเทคนิคที่มีการตีพิมพ์แล้ว
เป็นวิธีการเพื่อพยายามเอาชนะเครื่องจับเท็จ
ขอยืนแป๊บนึงได้ไหม ผมต้อง…
พระเจ้า นี่มัน…
มีอะไร
เปล่า ผมเผลอหลับตลอดเลย
โอเค
ผมเพลียมาก
ผมว่าผมน่าจะไม่ได้นอน ราว 50 ถึง 54 ชั่วโมงได้มั้ง
หายใจเข้าลึกๆ
- ดี - ดีนะ
แล้วผมเป็นเบาหวานมาตั้งแต่อายุ 15
ผมก็เลยแทงนิ้วตัวเอง ตรวจเลือด
และน้ำตาลในเลือดผมพุ่งสูงมาก
โอเคริชาร์ด คุณต้องมีสมาธิหน่อยนะ
แล้วเขาก็อารมณ์เสีย
ตั้งใจไว้นะครับ อย่าหลับตา
ผมไม่รู้ว่าเขาอารมณ์เสียอะไร
ผมตอบทุกอย่างตามความจริง ทุกอย่างที่เขาถามผม
ผลเครื่องจับเท็จสรุปไม่ได้
ผมอ่านผลไม่ได้เลย เพราะเขาใช้มาตรการตอบโต้
ตอนนี้เราก็เปลี่ยนมาตรวจมายูมิ
มายูมิถูกพาตัวเข้ามาที่สำนักงาน
แล้วเราก็พยายามจะจับเท็จเธอด้วย
เราคุยกับริชาร์ดด้วย ดังนั้นเราแค่อยากฟังความจากทั้งสองฝ่ายนะ
หลังตรวจกับเครื่องจับเท็จ บ็อบ เฮฟเฟอร์แนนบอกว่า
"คุณสอบตกเครื่องจับเท็จ"
ฉันก็ถามว่า "เหรอ"
ฉันอยาก…
ฉันอยากให้เราคนนึงอยู่กับลูกได้
แต่มันอาจไม่เป็นแบบนั้น
เธอร้องไห้และบอกผมต่อ
ว่า "ใช่ นี่เป็นการหลอกลวง"
และที่จริงเธอกำลังสารภาพ
พวกคุณสร้างมันขึ้นมา เพื่อการหลอกลวงนี้โดยเฉพาะเหรอ
นั่นคือเป้าหมายที่สร้างมันขึ้นมาไหม
เอาจริงๆ แล้วการทดลอง มันไม่ใช่สำหรับเรื่องนี้เท่านั้น
ตอนนั้นภาษาอังกฤษของฉันยังไม่ค่อยแข็ง
แล้วฉันเข้าใจผิดไปว่า คำว่า "หลอกลวง" แปลว่าอะไร
นี่มันเป็นแค่… การหลอกลวงนะ
เธอจบปริญญาภาษาอังกฤษจากญี่ปุ่น
เรียนต่อมหาลัยในอเมริกาอีกสามปี
ไม่มีอุปสรรคด้านภาษาหรอกครับ
คุณจะบอกว่า "ใช่ เราโกหก
และเหตุผลที่ทำการหลอกลวง
ก็เพื่อทำให้ตัวเองขายออกมาขึ้น"
ผมยังได้รู้อีกด้วยว่าครอบครัวฮีนี่ พยายามหนักมาก
อยากมีรายการทีวีเป็นของตัวเอง
ซึ่งถ้าพวกเขากลายเป็นข่าว
หรือถ้าคนอื่นรู้ชื่อพวกเขา มันก็จะช่วยได้
ซึ่งผมคิดว่าแรงขับเคลื่อน ให้พวกเขาหลอกลวงก็คือสิ่งนั้น
ไม่เห็นจะเข้าท่า
ทำไมผมถึงต้องทำสิ่งที่ สุดท้ายจะแว้งมากัดผม
แล้วอาจทำผมติดคุกล่ะ
ทำแบบนั้นแล้วจะได้รายการทีวีได้ยังไง
คุณได้บอกเด็กๆ ไหมว่าทำอะไรกันอยู่
เราบอกค่ะ
แล้วทำยังไงให้ลูกๆ ยอมเล่นด้วย
ขอให้ลูกๆ แกล้งทำเหมือน น้องเข้าไปในบอลลูนเหรอ
ค่ะ
ทำนองนั้นน่ะค่ะ
หลังจากสอบปากคำเธอไปแล้ว ผมก็มีหลักฐานมากพอที่จะดำเนินคดีอาญา
พวกเขากำลังเดินทางกลับไปที่บ้าน
เมื่อคืนนี้ ตำรวจอายัดหลักฐานจากบ้านฮีนี่
และในสี่ข้อหาที่ทางหน่วยงาน ตั้งใจจะดำเนินคดีในอีกสองสามวันนี้
สองข้อหาถือเป็นคดีอาญาระดับสี่
ซึ่งมีโทษจำคุกสูงสุดหกปี และมีค่าปรับห้าแสนเหรียญ
(วันอาทิตย์ สามวันหลังปล่อยจานบิน)
จากที่เราเคยเป็นเหตุฉุกเฉินเมื่อวันพฤหัสบดี
พอถึงวันอาทิตย์ เรากลายเป็นอาชญากร
มีผู้หญิงเข้ามาให้เบอร์กับผมแล้วบอกว่า
"คุณควรโทรหาทนายคนนี้ เขาชื่อเดวิด เลน"
วันนั้นเป็นวันอาทิตย์หลังเกิดเรื่อง พวกเขามาจากฟอร์ตคอลลินส์
(เดวิด เลน ทนายความ)
ผมเห็นชัดเจนว่าริชาร์ดกับมายูมิรักลูกๆ มาก
รักหมดตัวและหัวใจ
มายูมิพูดภาษาอังกฤษได้ไม่ค่อยแข็ง
เราเลยอธิบายความหมายบางคำให้เธอฟัง เช่น "การหลอกลวง" และ "การฉ้อโกง"
- คุณคิดว่าเขาอยู่ห้องใต้หลังคาไหม - ไม่ค่ะ
แล้วผมเห็นวิดีโอ "คำสารภาพ" ของมายูมิ
มันไม่ใช่คำสารภาพเลย
ฟัลคอนอยู่ไหน ฟัลคอนอยู่ในห้องใต้หลังคารึเปล่า
ฉันไม่รู้จริงๆ ค่ะ
เวลาที่ต้องรับมือกับคนที่ไม่ค่อยเข้าใจภาษา
คำถามนำพวกนี้มันแทบจะรับประกันได้เลย
ว่าจะทำให้ผู้ต้องสงสัยให้การเป็นเท็จออกมาได้
แล้วคุณรู้ว่าเขาอยู่ที่ไหนสักแห่งในบ้าน
แต่ไม่รู้ว่าอยู่ในห้องใต้หลังคาเหรอ
ค่ะ
ผมบอกเดวิด เลนว่า "ผมไม่ได้สารภาพข้อหาพวกนี้ ไม่มีทาง"
เขาบอกว่า "ก่อนที่คุณจะทำอะไร
สิ่งที่คุณต้องทำคือไปอ่านคดีของทิม มาสเตอร์ส"
ทิม มาสเตอร์สบริสุทธิ์ นะครับ
ผมว่าความให้กับทิม มาสเตอร์ส ในคดีที่ต้องสู้กับอัยการในลาริเมอร์เคาน์ตี
ข้อหาฆาตกรรมที่เขาไม่ได้ก่อ
มาสเตอร์สถูกตัดสินว่าฆ่าผู้หญิง ซึ่งมีคนไปพบศพใกล้บ้านของเขา
ทนายของเขาอ้างว่า
อัยการปิดบังหลักฐานสำคัญจากฝ่ายจำเลย
แต่ทางอัยการเขตปฏิเสธข้อกล่าวหานี้
ผมคิดว่า "ตำรวจพวกนี้โกง"
เขาถูกขังทั้งที่ไม่ผิดตั้งสิบปี
แล้วผมก็แบบ "ผมไม่ยอมโดนแบบนั้นหรอก"
ผมคิดว่ามีโอกาสสูง
ที่พวกเขากำลังโดนระบบเล่นงาน
ผมยอมว่าความให้ฟรีๆ แล้วเราค่อยคิดรายละเอียดทีหลัง
แล้วผมจะลองเข้าไปดูว่าทำอะไรได้บ้าง
เดวิด เลนเป็นที่รู้จักทั่วโคโลราโด ว่าเขาต่อต้านตำรวจ
ผมกล้ายืนยันได้เลยว่า สำนักงานนายอำเภอลาริเมอร์เคาน์ตีไม่โกง
หรือกรมตำรวจฟอร์ตคอลลินส์
หรือระบบตุลาการลาริเมอร์เคาน์ตี
พวกเขาอยากได้ยอดเอาผิดคน
แล้วพอสื่อรุมทึ้งเหมือนที่เป็นในเหตุการณ์นี้
ริชาร์ดกับครอบครัวอาจไม่ได้รับความยุติธรรม
จนกว่าผมจะได้เห็นว่าหลักฐานคดีนี้มีอะไรบ้าง เราก็เหมือนถูกปิดหูปิดตา
ในแง่ของสิ่งที่สำนักงานนายอำเภออ้างว่ามี
ผมไม่ให้ราคาเดวิน เลนหรอก ไอ้นั่นมันหิวแสง
ผมว่าพวกเขาไม่มีหลักฐานเลย
แล้วอัยการก็เอาสิ่งที่เขาเรียกว่าเป็น "ข้อตกลง" มายื่นให้เรา
พวกเขาบอกว่า "ริชาร์ด เราต้องการให้คุณยอมรับโทษทางอาญา"
"เราอยากให้คุณตกลงที่จะติดคุก 30 วัน"
"ถ้าคุณยอมทำแบบนั้น เราจะลดโทษมายูมิ ให้เป็นความผิดอาญาประเภทลหุโทษ
เธอจะได้ไม่ถูกเนรเทศกลับญี่ปุ่น"
ผมคิดในใจว่า "ไอ้พวกสารเลว"
"ขู่จะเนรเทศแม่ของเด็กเพราะเรื่องนี้เหรอ"
"พวกคุณเป็นบ้าอะไรกัน"
ถ้าฉันพยายามสู้ในศาล แล้วถ้าฉันแพ้ขึ้นมา
ฉันอาจต้องออกจากประเทศนี้
ซึ่งก็จะแปลว่าฉันอาจไม่ได้เจอลูก
ฉันจะไม่ได้เจอริชาร์ด
สำนักงานผมไม่เคยส่งอะไรแบบนั้นออกไปนะ
และจากที่ผมรู้จักอัยการเขต
ทางนั้นก็ไม่น่าจะไปกดดันให้พวกเขา
ยอมรับข้อตกลงรับสารภาพหรอก
ตอนนี้เราต้องเผชิญกับ ความผิดอาญารุนแรงและอาญาแบบลหุโทษ
ซึ่งอาจทำให้มายูมิโดนเนรเทศ
อาจทำให้ลูกถูกพรากไปจากเรา
ผมต้องติดคุก
แล้วเราจะทำบ้ายังไงดี
(หนึ่งเดือนหลังปล่อยจานบิน)
เราเลยยอมขึ้นศาล แล้วผมบอกเดวิด
"ผมจะไม่ยอมรับผิด ทำไมผมจะสู้ไม่ได้"
เขาตอบว่า "สู้ได้ และผมน่าจะชนะด้วย"
"แต่คุณต้องเห็นแก่ภรรยาคุณนะ"
ผมก็แบบ "ผมจะรับผิดไม่ได้"
สวัสดีครับ ศาลที่เคารพ
จะให้การว่ายังไง
ผิดจริง
คุณเลน ผมได้อ่านไฟล์…
แล้วผมก็คิดว่า "ให้เรื่องนี้มันจบๆ ไปเลยดีกว่า"
จัดการให้มันจบไป จะได้ใช้ชีวิตต่อ
ริชาร์ดกับมายูมิ ฮีนี่ คู่สามีภรรยาเบื้องหลัง เด็กชายในบอลลูนหลอกลวงที่ใครๆ ก็รู้จัก
ทราบชะตากรรมของตัวเองกันแล้ว
ริชาร์ด ฮีนี่จะถูกจำคุก 30 วัน ภรรยาของเขาถูกตัดสินจำคุก 20 วัน
เธอจะลงทะเบียนเข้าเรือนจำทุกวัน
แต่ต้องออกมาบำเพ็ญประโยชน์เพื่อชุมชน
ริชาร์ดยอมเจ็บเพื่อครอบครัว
ผมบ่อน้ำตาตื้นครับ ขออภัย พูดแล้วน้ำตาไหล
ทำไมล่ะคะ
มันไม่ยุติธรรมเลย
(สำนักงานนายอำเภอลาริเมอร์เคาน์ตี)
คำขวัญที่สำนักงานนายอำเภอคือ "ถ้าโกหก เตรียมตัวตาย"
ไม่มีโอกาสแก้ตัวทั้งนั้น
ตอนที่พ่อติดคุก ผมถึงเข้าใจ
ในแง่นึงมันก็เป็นความผิดผมนะ เพราะว่าตอนนั้นผมตีโพยตีพายเกินไป
ผมบอกพ่อซ้ำๆ ว่าฟัลคอนอยู่ในนั้น เพราะผมนึกว่าน้องอยู่ในนั้นจริงๆ
ทั้งที่ไม่ใช่
ผมจำได้ว่ารู้สึกแย่ที่ผมทำอะไรผิดลงไป
แต่พอมองย้อนกลับไป คือผมเป็นแค่เด็กหกขวบนะ
แต่พวกผู้ใหญ่เอาคำพูดของผม
ไปถักทอเข้าด้วยกันให้กลายเป็นอย่างอื่น
แล้วทำให้เรื่องใหญ่โต
มันน่าสับสนนะ
(90 วันต่อมา)
ผมติดคุกจนครบ ใช้โทษแล้ว จบแล้ว
ผมโทรหาเจ้าหน้าที่คุมประพฤติ และผมก็แบบ "ผมอยากย้าย"
มีคนสนใจมากเกินไป มันมากเกินไป
มีทั้งเพื่อนบ้าน มีทั้งสื่อ
ผมอยากให้คนพวกนั้นมันออกไปจากชีวิตซะ
เราเลยย้ายหนีไป
ผมต้องออกจากโรงเรียน ไม่ได้เจอเพื่อนๆ
ซึ่งมันทำให้ผมโกรธมาก
เรื่องนี้มันเกิดขึ้นได้ยังไง เข้าใจไหม
ครั้งสุดท้ายที่เราเจอบ้านฮีนี่ คือช่วงก่อนที่พวกเขาจะไป
ฉันเคาะประตู พวกเขาไม่เปิด เราพยายามคุยกับพวกเด็กๆ
เด็กๆ พูดว่า "หวัดดีครับ เราคุยกับคุณไม่ได้แล้ว"
ตอนนั้นฉันก็เสียใจมากนะ ฉันมั่นใจมากว่ามันเป็นการหลอกลวง
บ้ามากเลยที่ต้องคิดว่าเขาอยู่ในนั้น
แล้วเขาก็ผล็อยหลับไป
ริชาร์ดมาเล่นกับจิตใจครอบครัวเรา
เขาเล่นกับจิตใจคนทั้งชาติ คนทั้งโลก
มันไม่ยุติธรรมเลย
ไม่ยุติธรรมมากที่ทำแบบนั้นลงไป
ริชาร์ดหลอกพวกเราทุกคน
ฉันคิดว่าทุกคนมีระบบความเชื่อ
และพวกเขาชอบพูดว่า นี่คือตัวตนของใครบางคน
แต่คนอย่างริชาร์ดเขาไม่ใช่คนธรรมดา
พวกเขาซับซ้อน
ดังนั้นถ้าคุณคิดว่ารู้จักเขาแล้ว ความจริงไม่หรอก
หลังจากเกิดเหตุการณ์ทั้งหมดนั่น เราย้ายมาฟลอริดาและเริ่มต้นชีวิตใหม่
เรามาเจอที่นี่ แล้วมันก็รู้สึกเหมือนป้อมปราการ
ที่นี่เราสามารถมาซ่อนตัวและลืมเรื่องที่เกิดไปซะ
เก่งมาก ใช่
(ปี 2020 ผู้ว่าการรัฐโคโลราโด อภัยโทษให้กับริชาร์ดและมายูมิ)
(โดยกล่าวว่า "ถึงเวลาที่ทุกคนต้องก้าวข้ามมันไป")
การได้รับอภัยโทษมันเหมือนพูดว่าผมเป็นคนดี
ทุกอย่างที่คุณว่าผมไปก่อนหน้านี้ไม่ใช่ความจริง
ผมรู้สึกแบบนั้น
อันนี้ เราต้องตัดตรงนี้
ผมแปลกใจที่ผู้ว่าอภัยโทษให้เขา
โดยไม่ติดต่อมาหาเราที่เป็นผู้บังคับใช้กฎหมาย
หรือเหล่าคนที่มีส่วนเกี่ยวข้องเลย
ที่ผมไม่พอใจคือ
ว่าเขาอภัยโทษให้โดยไม่ได้ขอให้ ริชาร์ดยอมรับความผิดเลยสักนิด
เราอยากให้น้ำไหลตลอดช่วง…
หลังได้รับอภัยโทษ ฉันก็ได้กลายเป็นพลเมืองสหรัฐฯ ที่ถูกต้อง
ตอนนี้ฉันไม่ต้องกังวลแล้ว
ว่าจะถูกจับแยกจากลูกๆ และสามี
ทุกคน อยากเห็นแล้วว่าจะหน้าตาเป็นยังไง
เมื่อสิ้นสุดเวลาของจานบิน
มันเศร้านะ เพราะผมรักมัน
แต่มันรั้งผมไว้ไม่ได้หรอก
โอเค
ชอบมาก
ผมกำลังทำโปรเจกต์ใหม่
และมันจะใหญ่มาก
จริงเหรอ
ใช่
คำบรรยายโดย นันทวัน ริดเดล